ডিকশনারি অফ গ্রিক অ্যান্ড রোমান বায়োগ্রাফি অ্যান্ড মিথোলজি
ডিকশনারি অফ গ্রিক অ্যান্ড রোমান বায়োগ্রাফি অ্যান্ড মিথোলজি (ইংরেজি: Dictionary of Greek and Roman Biography and Mythology) হল ১৮৪৯ সালে প্রকাশিত একটি বিশ্বকোষ তথা জীবনী অভিধান। ১৮৪৪ সালে মূল বইটি সামান্য পরিবর্তিত শিরোনামে প্রকাশিত হয়েছিল। তিন খণ্ডে বিভক্ত ও ৩,৭০০ পৃষ্ঠা-সংবলিত এই অভিধানটির সম্পাদক ছিলেন উইলিয়াম স্মিথ। ১৯শ শতকের অভিধান-সংকলন বিদ্যার ক্ষেত্রে এটি একটি ধ্রুপদি কীর্তি। এই বইটি ছিল স্মিথের ডিকশনারি অফ গ্রিক অ্যান্ড রোমান অ্যান্টিকুইটি ও ডিকশনারি অফ গ্রিক অ্যান্ড রোমান জিওগ্রাফি গ্রন্থদ্বয়ের সহায়ক গ্রন্থ।